2018. gada 3. oktobrī Rīkojums Nr. 473

Rīgā (prot. Nr. 45 7. §)

**Par nekustamā īpašuma atsavināšanu pierobežas ceļa pie Pāternieku robežkontroles punkta zemes nodalījuma joslai**

1. Atļaut Iekšlietu ministrijai atsavināt šādus nekustamos īpašumus, kas nepieciešami pierobežas ceļa pie Pāternieku robežkontroles punkta zemes nodalījuma joslas uzturēšanai:

1.1. nekustamā īpašuma "Ādaži" (nekustamā īpašuma kadastra Nr.  6062 008 0079) daļu – zemes vienību (zemes vienības kadastra apzīmējums 6062 008 0264) 0,1504 ha platībā – Indras pagastā, Krāslavas novadā, par noteikto atlīdzību 149,55 *euro*;

1.2. nekustamā īpašuma "Ādaži" (nekustamā īpašuma kadastra Nr. 6084 005 0064) daļu – zemes vienību (zemes vienības kadastra apzīmējums 6084 005 0177) 0,3005 ha platībā – Piedrujas pagastā, Krāslavas novadā, par noteikto atlīdzību 298,80 *euro*;

1.3. nekustamā īpašuma "Mālupes" (nekustamā īpašuma kadastra Nr. 6062 008 0146) daļas – zemes vienību (zemes vienības kadastra apzīmējums 6062 008 0265) 0,2938 ha platībā un zemes vienību (zemes vienības kadastra apzīmējums 6062 008 0268) 0,1548 ha platībā – Indras pagastā, Krāslavas novadā, par noteikto atlīdzību 446,06 *euro*.

2. Iekšlietu ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis